ประจำเดือนเดือนที่แล้วมาวันที่27กันยายน- 1ตุลาคม อยากทราบว่า มีเพศสัมพันธ์หลั่งใน วันที่25 ตุลาคม ตี3 แล้วทานยาคุมฉุกเฉินไป ตอนเช้าวันที่25 เวลา8.30 วันที่28ตุลามีตกขาวค่ะ วันที่29ตุลาคมมีปวดท้องน้อยนิดๆ วันที่30 ตกมากมาเย่อะสีเหลืองๆ และประจำเดือนยังไม่มา อยากทราบว่า มีสิทธ์ท้องไหมค้ะ หรือเป็นเพราะกินยาเลยทำให้ประจำเดือนอาจเคลื่อนค้ะ หรือควรทำทำยังไงต่อจากนี้ค่ะ
สวัสดีค่ะ การใช้ยาคุมฉุกเฉินนั้นเป็นการใช้ยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ภายใน 72 ชั่วโมง โดยจะให้ประสิทธิภาพได้เต็มที่ประมาณ 80-90% หากได้กินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาได้ แต่หากกินอย่างถูกต้องภายในเวลาที่กำหนด โอกาสตั้งครรภ์นั้นมีได้น้อยมากๆค่ะอาการปวดท้องน้อย ประจำเดือนคลาดเคลื่อนไปนั้นอาจเกิดได้ โดยประจำเดือนที่คลาดเคลื่อนไป ไม่ควรคลาดเคลื่อนไปเกิน 7 วัน หรือไม่เกิน 35 วันจากประจำเดือนรอบก่อน ให้สังเกตรอบเดือน หากมาช้ากว่านี้แล้ว ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของมดลูกหรือรังไข่ที่อาจมีได้ต่อไป และครั้งต่อไปควรใส่ถุงยางอนามัยขณะมีเพศสัมพันธ์ หรือกินยาคุมแบบแผงรายเดือน ฉีดยาคุม ฝังยาคุมป้องกันไว้ก่อน ไม่ควรใช้ยาคุมฉุกเฉินบ่อยๆค่ะ